জয়া না জয়ার ইমেজ?চার মার্চের ফাল্গুনী বিকেল ততক্ষণে সন্ধ্যা। বসে আছি মানিকগঞ্জের গোপালপুর গ্রামের ধু ধু মাঠে, মাইক্রোবাসের ভেতর। চোখে ভাসছে বিকেলে দেখা সার্কাস-রিংয়ে সেই মেয়েটি…।সেই মেয়ে জয়া আহসান এখন আমাদের সামনে। একটু আগে যিনি শুটিং করেছেন প্রবল সূর্যের তাপে, তাঁর তো ক্লান্তি থাকবে, কিন্তু কোথায়? শুটিংয়ের সার্কাস-রিং থেকে নেমে উঠলেন মাইক্রোবাসে। সহকারীকে বললেন, ‘গাড়ির দরজা বন্ধ করে দাও, কথা বলব।’সাফল্যের সূত্র বলতে গিয়ে নিজের অর্গল কিছুটা আলগা করলেন জয়া।: হা হা হা। সাফল্য! আমাদের দেশে এখন দুটো কালচার গড়ে উঠেছে। সেলিব্রেটি কালচার ও ভিআইপি কালচার। এত বেশি সেলিব্রেটি ও ভিআইপি কিন্তু সমাজের পক্ষে স্বাস্থ্যকর নয়। আমি সেলিব্রেটি নই, সংস্কৃতিকর্মী মাত্র। আর আমি কিন্তু আদতে মেধাবী নই, হার্ড ওয়ার্কার। নিজেকে কখোনোই নায়িকা মনে করি না। আমার ভেতরে আরেকটি সত্তা আছে। যে জয়া ক্যামেরার সামনে দাঁড়িয়ে হাসে-কাঁদে, সে প্রকৃত জয়া নয়, জয়ার একটি ইমেজ।তাঁর কথায় সচকিত হতেই হলো, কে কথা বলছেন এই ঘন সন্ধ্যায় মাইক্রোবাসে, জয়া না জয়ার ইমেজ? তাঁর চোখে তাকাই। সন্ধ্যার মিহি অন্ধকারে চোখগুলো নাচে।: আজকাল অনেক অভিনয়শিল্পী বিচ্ছিন্ন জীবন যাপন করেন, জীবন থেকে বিচ্ছন্ন হয়ে নিজের মতো জগৎ গড়তে চান অনেকে। আসলে জীবন থেকে বিচ্ছিন্ন হয়ে কেউ শিল্পী হতে পারে না। সাধারণত ত্রিশের পর মানুষ তাঁর ভালো অভিনয়টি করতে পারেন। কারণ জীবন দেখার অভিজ্ঞতা জমা হয় তাঁর ঝুলিতে…।সাফল্যের চাবিকাঠিজয়ার কথাবার্তা কোন দিকে যাচ্ছে? নিজের সফল হওয়া নিয়ে কিছু কি বলবেনই না? প্রশ্নটি কেবল বুদ্বুদ তুলছিল মনে, সেটি বুঝে যেন কথার মোড় ঘোরালেন তিনি।: আমি সফল কি না জানি না, তবে মানুষ হিসেবে নিজেকে সাহসী মনে করি। যখন যে চ্যালেঞ্জ আসে, গ্রহণ করি। কাজের প্রতি সৎ থাকার চেষ্টা করি। নিজের চেয়েও কাজটাকে বেশি ভালোবাসি। আমি আমার কাজের প্রতি দায়িত্বশীল।অনেকে বলেন, আপনি খুব হিসাবি।কথাটি শুনে ভাবলেন পল মুহূর্ত। এরপর গাঢ় হলো তাঁর স্বর, কোনো দ্বিধার চিহ্ন খুঁজে পাওয়া গেল না সেখানে।: আমি বোহেমিয়ান, মোটেই হিসাবি নই। হিসাবি হলে অনেক কিছু করতাম, অনেক বেশি বিজ্ঞাপন করতাম, টাকা কামাতাম, ওসব তো করিনি…তবে হ্যাঁ, আমি জানি আমার কখন কী করা উচিত, আর কী উচিত নয়।ব্যক্তিগত বসন্ত